## Zaključak kojim se obustavlja objedinjeni upravni postupak povodom zahtjeva Nadzornog odbora društva Locat Leasing Croatia d.o.o., Zagreb, za izdavanje odobrenja za obavljanje funkcije člana uprave Iv

### NN 43/2008 (14.4.2008.), Zaključak kojim se obustavlja objedinjeni upravni postupak povodom zahtjeva Nadzornog odbora društva Locat Leasing Croatia d.o.o., Zagreb, za izdavanje odobrenja za obavljanje funkcije člana uprave Iv

# HRVATSKA AGENCIJA ZA NADZOR FINANCIJSKIH USLUGA

**1469**

Na temelju odredbi članka 8. i 19. Zakona o Hrvatskoj agenciji za nadzor
financijskih usluga (»Narodne novine« br. 140/05) i odredbe članka 131. stavak
2. Zakona o općem upravnom postupku (»Narodne novine« br. 53/91, 103/96 – Odluka
Ustavnog suda Republike Hrvatske) u svezi s odredbama članka 21. i članka 106.
Zakona o leasingu (»Narodne novine« br. 135/06), povodom zahtjeva Nadzornog
odbora društva Locat Leasing Croatia d.o.o., Zagreb, Heinzelova 33, za izdavanje
odobrenja za obavljanje funkcije članova uprave, zastupanog po punomoćnici
Miroslavi Goričnik-Gojsalić, odvjetnici iz Odvjetničkog društva Korušić, Hrg &
Uskoković sa sjedištem u Varaždinu, Anina ulica br. 2/II, pisarnica Zagreb,
Kukuljevićeva 17, i zahtjeva društva Locat Leasing Croatia d.o.o., Zagreb za
izdavanje odobrenja za obavljanje poslova leasinga, Uprava Hrvatske agencije za
nadzor financijskih usluga na sjednici održanoj 3. travnja 2008. godine,
donijela je

## ZAKLJUČAK

I. Obustavlja se objedinjeni upravni postupak povodom zahtjeva:
1.) Nadzornog odbora društva Locat Leasing Croatia d.o.o., Zagreb, Heinzelova
33, MBS: 080414540, za izdavanje odobrenja za obavljanje funkcije člana uprave
za Ivu Markotića iz Zagreba, Jurja Ves 24, rođenog 25. rujna 1960. godine u
Garevcu;
2.) Nadzornog odbora društva Locat Leasing Croatia d.o.o., Zagreb, Heinzelova
33, MBS: 080414540, za izdavanje odobrenja za obavljanje funkcije člana uprave
za Mirsada Latovića iz Zagreba, D. Bazjanca 23, rođenog 24. prosinca 1967. u
Zagrebu;
3.) društva Locat Leasing Croatia d.o.o., Zagreb, Heinzelova 33, MBS: 080414540,
za izdavanje odobrenja za obavljanje poslova leasinga.
II. Društvo Locat Leasing Croatia d.o.o., Zagreb, Heinzelova 33, MBS: 080414540,
dužno je prestati obavljati poslove leasinga i brisati djelatnost leasinga u
sudskom registru, provesti brisanje izraza »leasing« u nazivu tvrtke društva, a
rješenje registarskog suda o provedenim promjenama u sudskom registru, dužno je
Agenciji dostaviti u roku od 8 (osam) dana od dana primitka tog rješenja.
III. Ovaj Zaključak objavit će se u »Narodnim novinama«.

```
Obrazloženje

Ad I.
```

1.) Nadzorni odbor društva Locat Leasing Croatia d.o.o., Zagreb, Heinzelova 33,
MBS: 080414540 (dalje u tekstu: Društvo), zastupan po punomoćnici Miroslavi
Goričnik-Gojsalić, odvjetnici iz Odvjetničkog društva Korušić, Hrg & Uskoković
sa sjedištem u Varaždinu, Anina ulica br. 2/II, pisarnica Zagreb, Kukuljevićeva
17, pozivajući se na odredbu članka 21. stavak 2. Zakona o leasingu (»Narodne
novine« br. 135/06, dalje u tekstu: Zakon) podnio je Hrvatskoj agenciji za
nadzor financijskih usluga (dalje u tekstu: Agencija) 15. lipnja 2007. zahtjev
za izdavanje odobrenja za obavljanje funkcije člana uprave za Ivu Markotića iz
Zagreba, Jurja Ves 24, rođenog 25. rujna 1960. godine u Garevcu.
Tijekom objedinjenog postupka radi odlučivanja o navedenom zahtjevu, Nadzorni
odbor Društva je 13. veljače 2008. godine, dostavio Agenciji podnesak kojim
izjavljuje da odustaje od zahtjeva za izdavanje odobrenja za obavljanje funkcije
člana uprave za Ivu Markotića iz Zagreba, Jurja Ves 24, rođenog 25. rujna 1960.
godine u Garevcu.
2.) Nadzorni odbor Društva zastupan po punomoćnici Miroslavi Goričnik-Gojsalić
odvjetnici iz Odvjetničkog društva Korušić, Hrg & Uskoković sa sjedištem u
Varaždinu, Anina ulica br. 2/II, pisarnica Zagreb, Kukuljevićeva 17, pozivajući
se na odredbu članka 21. stavak 2. Zakona podnio je Agenciji 15. lipnja 2007.
zahtjev za izdavanje odobrenja za obavljanje funkcije člana prave za Mirsada
Latovića iz Zagreba, D. Bazjanca 23, rođenog 24. prosinca 1967. u Zagrebu.
Tijekom objedinjenog postupka radi odlučivanja o navedenom zahtjevu, Nadzorni
odbor Društva je 13. veljače 2008. godine dostavio Agenciji podnesak kojim
izjavljuje da odustaje od zahtjeva za izdavanje odobrenja za obavljanje funkcije
člana uprave za za Mirsada Latovića iz Zagreba, D. Bazjanca 23, rođenog 24.
prosinca 1967. u Zagrebu.
3.) Društvo je 15. lipnja 2007., pozivajući se na odredbu članka 106. stavak 5.
Zakona, podnijelo Agenciji zahtjev za izdavanje odobrenja za obavljanje poslova
leasinga dostavom Izvješća o usklađivanju s priloženom dokumentacijom kojom se
dokazuje usklađenost Društva sa Zakonom.
Tijekom objedinjenog postupka radi odlučivanja o navedenom zahtjevu, Društvo je
28. ožujka 2008. dostavilo Agenciji podnesak kojim izjavljuje da odustaje od
zahtjeva za izdavanje odobrenja za obavljanje poslova leasinga.
Odredbom članka 131. stavka 1. i 2. Zakona o općem upravnom postupku propisano
je da stranka može odustati od svog zahtjeva u tijeku cijelog postupka, a u tom
slučaju tijelo koje vodi postupak donijeti će zaključak kojim se obustavlja
postupak pokrenut po zahtjevu stranke.
Do donošenja ovog Zaključka, podnositelj zahtjeva nije opozvao svoj odustanak od
zahtjeva navedenih u prethodnim točkama, pa se u smislu odredbe članka 132.
stavak 1. Zakona o općem upravnom postupku, ima smatrati da je odustao od
zahtjeva.
Slijedom iznesenog, na temelju odredbe članka 131. stavak 1. i 2. Zakona o općem
upravnom postupku u svezi s člankom 21. stavak 2. i člankom 106. Zakona,
odlučeno je kao u točki I. izrijeke ovog Zaključka.
Ad II. Na temelju odredbe članka 106. stavak 4. Zakona, ako pravna osoba koja je
na dan stupanja na snagu Zakona obavljala poslove leasinga i imala upisanu
djelatnost leasinga u sudskom registru, ne postupi u roku i na način kako
propisuje odredba stavka 1. i stavka 2. ovoga članka, što podrazumijeva obvezu
te pravne osobe da se u roku od šest mjeseci od dana stupanja na snagu Zakona
uskladi sa Zakonom na način određen odredbom članka 106. stavka 2. Zakona, dužna
je prestati obavljati poslove leasinga i brisati djelatnost leasinga iz sudskog
registra.
Obzirom da je Društvo odustalo od postupka radi dobivanja odobrenja Agencije za
obavljanje poslova leasinga , na Društvo se primjenjuje odredba članka članka
106. stavak 4. Zakona.
Na temelju odredbe članka 3. stavak 4. Zakona, izraz »leasing« može imati upisan
u sudskom registru i koristiti u pravnom prometu samo društvo koje je dobilo
odobrenje Agencije za obavljanje poslova leasinga. Slijedom navedene odredbe
Zakona, a uvažavajući činjenicu odustanka Društva od podnesenog zahtjeva za
izdavanje odobrenja za obavljanje poslova leasinga, na Društvo se ima
primijeniti odredba članka 3. stavak 4. Zakona, koja ima za posljedicu za
Društvo brisanje izraza »leasing« iz naziva tvrtke Društva.
Ad III. Na temelju odredbe članka 8. stavak 3. Zakona o Hrvatskoj agenciji za
nadzor financijskih usluga, svi pojedinačni akti Agencije kojima se odlučuje o
nečijim pravima ili obvezama, objavljuju se nakon njihove konačnosti u »Narodnim
novinama«. Slijedom navedenog, odlučeno je kao u točki III. izrijeke ovog
Zaključka.

POUKA O PRAVNOM LIJEKU

Protiv ovoga Zaključka, žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog Zaključka.

Klasa: UP/I-451-01/07-02/45
Urbroj: 326-114-08-15
Zagreb, 3. travnja 2008.

Predsjednik Uprave
**Ante Samodol**, v. r.

Ostalo, NN 43/2008-1469
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)